Ragnar Olsen

**Ragnar Børre Olsen** (født 1950) er en norsk forfatter og visemusiker, bosatt i Tromsø, oppvokst på Finnsnes i tidligere Lenvik kommune i Troms.

Olsen har studert ved Universitetet i Oslo. Han har siden 1978 vært dikter og oversetter for Hålogaland Teater, og står blant annet bak nordnorske versjoner av *En midtsommernattsdrøm*, *Macbeth*, *Othello, Romeo og Julie og Hamlet* av William Shakespeare, Jacques Brel-cabareten *Når hjertet slår ut med arman*, *Antigone* av Sofokles, Musikaler på HT: *Tolvskillingsoperaen*, *Spellemann på taket, Cabaret, Chicago, I blanke messingen, Les Miserables og Sound of Music,* gjendiktet sangene *i Little Shop of Horror.* Oversatt og bearbeidet *Stones in his Pockets* av Marie Jones, nordnorsk tittel *Stein i lomma*. Dette i tillegg til en lang rekke oversettelser for HT.

For Nordland Teater har han oversatt bl.a. *Stormen* og *Titus Andronicus* av *Shakespeare.*

Videre har han levert bl.a. *Ifigenia i Aulis* av Evripides og *Karusell* av Rogers & Hammerstein til Det norske teatret, *Billy Elliot the Musical* til Kilden Teater og *Jesus, gutten min* til Rogaland Teater. 

Som dramatiker har Olsen bl.a skrevet *Tromsø Byspill* til byens 200 årsjubileum i 1994. Av andre verker kan nevnes *Kvinner over en lav sko (*Mosjøen Byspill), *Signe og Hagbard* (Steigen Sagaspill), *Blå åker* (Hålogaland Teater), musikkeventyrene *Fykomfei* og *Skjervøykongen for Arktisk Filharmoni,* sammen med komponist *Trygve Brøske.* Han skrev librettoen til operaen *[[Querini]]* som hadde premiere på Røst i 2012, musikk av Henning Sommerro, og *Heksehammeren,* opera med musikk av *Ragnar Rasmussen,* konsertant premiere i 2012. For *Querini* fikk han Edvard-prisen 2014 i klassen tekst til musikk.

Han er fra 1992 medlem i visegruppa Boknakaran.

Ragnar Olsen ble i 2017 utnevnt til Ridder av 1. klasse av St. Olavs Orden.

## Utgivelser
* Viseboka *Usaklige viser og skjeive smil* (Nordnorsk Musikkforlag 1981)
* *[[Polarlys (album)|Polarlys]]* (Tylden Records, 1993).
* Plata *[[Ungdomslaget Ny Von (album)|Ungdomslaget Ny Von]]* med Ungdomslaget Ny Von (1978)
* *Eld i berget* (1987) med Rallarlaget
* *[[Den glade pessimisten]]*, kabaret (1984) og LP/MC-utgivelse med Sverre Kjelsberg (1987)
* *Rallaren* (CD, 2003). Med Pierre Ström og Björn Arahb
* Bertolt Brecht, *Herr Puntila*, gjendiktning. Bestillingsverk til Festspillene i Nord-Norge, om nessekongen Puntila (2004)
* *[[Ragnar Olsen med Golfstrømmen]]* (Tylden, 2006)
* *Det va de åran, CD og LP* (Finito Bacalao 2021)
* *Viser fra en glad pessimist*, illustrert av Karl Erik Harr (Orkana 2024)

**Med Boknakaran:**
* *Unbløgged* 1994
* *Oppståar-tid!* 1996
* *På kryss og ters* 1999
* *Moja på tvoja* 2001
* *Nær og der* 2003
* *Kortreist Musikk* 2011

## Utmerkelser
* Prøysenprisen (1988)
* Blixprisen (1992)
* Norsk Teaterlederforums oversetterpris (1993)
* Tromsø kommunes kulturpris (1994)
* SAS Kulturstipend (1999)
* LOs kunstnerpris (med Boknakaran)
* Edvard-prisen 2013 i klassen tekst til musikk for *[[Querini|Querini – en opera på Røst]]*
* Ridder av St. Olavs orden.

## Referanser


## Kilder
*  «Ragnar Olsen fyller 70 år»

## Eksterne lenker
* 
* Oversikt over Ragnar Olsens produksjon av dramatikk  hos Norske Dramatikeres Forbund